ମିଥାଇଲଏର୍ଗୋମେଟ୍ରିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ମିଥେରଗାଇନ, ହେଉଛି ଏକ ଔଷଧ ଯାହା ନିମ୍ନ ଧରଣର ଗର୍ଭାଶୟ ସଙ୍କୋଚନ କାରଣରୁ ପ୍ରସବପର ରକ୍ତସ୍ରାବର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଅକ୍ସିଟୋସିନ୍ ଅପେକ୍ଷା ଏହି ଧରଣର ବ୍ୟବହାର ପାଇଁ କମ୍ ପସନ୍ଦ କରାଯାଏ । କରୋନାରୀ ଭାସୋସ୍ପାଜ୍ମ କାରଣରୁ ଆଞ୍ଜିନା ଅଛି କି ନାହିଁ ତାହା ଯାଞ୍ଚ କରିବା ପାଇଁ ମଧ୍ୟ ବ୍ୟବହୃତ ହୋଇଛି । ଏହା ମାଂସପେଶୀରେ ଇଞ୍ଜେକସନ ଦ୍ୱାରା, ପାଟିରେ କିମ୍ବା ବେଳେବେଳେ ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ବାତ, ମୁଣ୍ଡବିନ୍ଧା, ଅଇ, ଏବଂ ନିମ୍ନ ରକ୍ତଚାପ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କାନରେ ଝିଁ ଝିଁ ଶୁଣାଯିବା, କାଲୁଆ, ଦ୍ୱନ୍ଦ୍ୱ ଏବଂ ଛାତି ଯନ୍ତ୍ରଣା ହୋଇପାରେ । ଯେଉଁମାନଙ୍କର ଯକୃତ ସମସ୍ୟା, ବୃକ୍‌କ ଜନିତ ସମସ୍ୟା କିମ୍ବା ରକ୍ତ ପ୍ରବାହ ଖରାପ ଥାଏ, ସେମାନଙ୍କୁ ସତର୍କ ରହିବାକୁ ପରାମର୍ଶ ଦିଆଯାଏ । ଗର୍ଭାବସ୍ଥାରେ କିମ୍ବା ସ୍ତନ୍ୟପାନରେ ନିରାପତ୍ତା ଅସ୍ପଷ୍ଟ ଏବଂ ଏହି ପରିସ୍ଥିତିରେ ବ୍ୟବହାରକୁ ପରାମର୍ଶ ଦିଆଯାଇନଥାଏ । ଏହାଅକ୍ସିଟୋକିକ୍ସ ଏବଂ ଏର୍ଗଟ ଆଲକାଲଏଡ ଶ୍ରେଣୀର ଔଷଧ ଭାବରେ ଜଣାଶୁଣା । ଏର୍ଗୋମେଟ୍ରିନରୁ ମିଥାଇଲଏର୍ଗୋମେଟ୍ରିନ ଉତ୍ପନ୍ନ ହୋଇଥିଲା ଯାହା ପ୍ରଥମେ ୧୯୩୫ ମସିହାରେ କ୍ଲାଭିସେପ୍ସ ପରପ୍ୟୁରିଆ ନାମକ ଏକ କବକରୁ ଉତ୍ପନ୍ନ ହୋଇଥିଲା । ଯୁକ୍ତରାଷ୍ଟ୍ରରେ ଏହା ଏକ ଜେନେରିକ୍ ଔଷଧ ଭାବରେ ଉପଲବ୍ଧ ଏବଂ ୨୦୨୦ ମସିହା ସୁଦ୍ଧା ଏହାର ୦.୨ ମିଗ୍ରା ବିଶିଷ୍ଟ ୬ଟି ବଟିକାର ମୂଲ୍ୟ ପ୍ରାୟ ୬୮ଡଲାର୍ ଖର୍ଚ୍ଚ ହୁଏ । ବିକାଶଶୀଳ ଦେଶରେ ୨୦୧୫ ମସିହା ସୁଦ୍ଧା ଏହି ପରିମାଣର ମୂଲ୍ୟ ପ୍ରାୟ ୦.୧୨ ଡଲାର ଥିବାବେଳେ ପ୍ରତି ଇଞ୍ଜେକ୍ସନର ମୂଲ୍ୟ ପ୍ରାୟ ୦.୧୮ ଡଲାର ଥିଲା।